港女想搵醫生男友 3點勁吸引強調非貪錢 1句話提及護士竟惹不滿
身穿白袍的男醫生有莫名的吸引力!有女生近日在網上發文,渴望結交醫生男友,她從小就對醫學感興趣,愛追看醫生劇,特別愛穿上醫生白袍的男人,當自己和家人身體不適,她會馬上上網了解病徵,有醫生男友「可以成日聽佢講啲醫學知識」,自己的工作工時長不愛男友「痴身」,故工作忙碌的醫生正適合。女生強調自己非「拜金港女」,本身收入不低,但擔心「正常樣嘅醫生男仔應該已經會有好多護士埋身」,無奈只能「FF(幻想)下算」。
網民認為她對醫生抱太多幻想,也有人指女生只是分享擇偶條件並無不妥,但不少網民認為其言論不尊重護士,「佢哋有自己嘅專業,返工唔係為咗識異性」。
樓主在Dcard討論區以「
」為題發帖,表示從小對醫學感興趣,「所有醫生劇都有追,特別鍾意睇人哋做手術」,特別喜歡穿醫生袍的男生,「每次喺醫院見到着醫生袍嘅人都有種說不出口的吸引」。每當自己或家人身體不適,她都會上網「睇晒所有起因、治療、診斷方法等等」,如果有醫生當另一半,「仲可以成日聽佢講啲醫學知識,諗起都開心」。樓主續指,「好多人話同醫生拍拖嘅最大問題係無時間陪伴」,但她很獨立、工時長「成日要OT」,不喜歡男生「太痴身」,故很適合跟醫生拍拖。她強調自己「非拜金港女」,「絕對接受AA/經濟濟獨立,自己人工唔算低,照顧自己生活絕對足夠」,發文旨在分享擇偶條件,「我又無話咩非醫生不嫁」、「而且真心我唔係為錢」。不過,她覺得美夢成真機會不大,「正常樣嘅男醫生應該有好多護士埋身,所以都係由我喺度FF(幻想)下算」。
帖文引起熱議,有網民認為如果樓主一心結識醫生,最好方法是讀書當醫生,接近他們圈子,又提到醫生自身條件好,對女友的要求也較高,揶揄她可能看太多醫生劇集。帖文也引來不少醫科生或醫生回應,提醒樓主勿抱太大期望,醫生私下也是普通人,「大部份都幾摺」。樓主表示,醫生對她有種「致命的吸引力」,直言「諗起1個着醫生袍嘅人喺我面前怕怕醜醜就覺得可愛」。
不過,部份網民不滿樓主關於護士的言論,「作為護士睇到你咁講應該會唔係幾開心,佢哋有自己嘅專業,返工唔係為咗識異性」、「我睇完都唔開心,我當醫生係colleague(同事),從來無因為佢職業想埋佢身」。樓主反駁指未有針對所有護士,「唔使咁敏感嘅,我唔係話全部護士都一定係咁,咁一個男女失衡嘅工作環境呢種情況好正常,好似我都會覺得1個女工程師都會有好多男同事接近咁」。有醫護則笑指:「咁多年只係見過2個護士會溝醫生或者接受醫生溝」。
也有網民替樓主抱不平,認為她只在分享擇偶條件,「我明白你心情,最近覆診個醫生好靚仔好溫柔,勁沉船」、「我都覺得着醫生袍特別吸引!機緣巧合識到個醫生男朋友」。
(Dcard)